kardosdrur/scandi-wiki huggingface dataset:
Bojana

Bojana er en 41 km lang flod der løber på grænsen mellem Montenegro og Albanien. 

På sydøstsiden af Shkodërsøen løber vandet ud i denne korte flod via den albanske by Shkodër, drejer mod sydvest og skaber et artsrigt, bredt delta- og sumpområde (Ada Bojana) på grænsen mellem landene hvor floden løber ud  i Adriaterhavet.

Sammen med Morača udgør floderne via Shkodërsøen et flodsystem på 183 km  et afvandingsområde på 5.187 km²,  og i Montenegro et slettelandskab med  en stor del af  landets landbrugsproduktion. Vandføringen er på omkring 320 m³/s.

Eksterne kilder og henvisninger

 Buna Delta på  inyourpocket.com 

Montenegros geografi
Albaniens geografi
Morača

Morača (serbisk: Морача) er den næstlængste flod i Montenegro, med en total længde på 99 km. Den har sit udspring ved landsbyen Velje Duboko i Maganikbjergene (øst for toppen Zuta Greda) midt i landet, 100 km øst for Nikšić og 200 km nord for Podgorica. 

Moraca løber næsten stik mod syd i en dyb kløft, hvor både jernbane og hovedvej nordover til Serbien går. Morača møder bifloderne Mala, og Zeta ved Podgorica. Her på Zetasletten giver Morača vand til omfattende landbrug og vindyrkning.

Syd for hovedstaden løber floden gennem et Ramsarbeskyttet sumpområde, der strækker sig 7–8 km ud til udmundingen i Shkodërsøen (Skadarskoe jezero) hvor klosteret Sveti Nikola ligger. Shkodërsøen har udløb i Bojana, ved byen Shkodër i Albanien.

Eksterne kilder og henvisninger 

 Kajaksejlads på Morača

Montenegros geografi
Caroline Rask

Caroline Rask (født 25. maj 1994) er en dansk fodboldspiller, midtbanespiller, der spiller for Milan. Hun har tidligere spillet for Fortuna Hjørring i Elitedivisionen, hvor hun også var anfører. Hun har også spillet for Danmarks kvindefodboldlandshold. Rask blev en del af Fortuna Hjørring i 2011. Hun fik sin debut på A-landsholdet, da hun blev skiftet ind for Pernille Harder i kampen mellem Danmark og Portugal, der endte uafgjort 2-2 under Algarve Cup 2015 – hvor hun også scorede sit første mål for landsholdet.

Hæder

Klub
Fortuna Hjørring
Mester
 Elitedivisionen: 2013–14, 2015-16, 2017-18
 DBUs Landspokalturnering for kvinder: 2016, 2019

Referencer

Eksterne henvisninger 
 
 Fortuna spillerprofil

Fodboldspillere fra Danmark
Kvindelige fodboldlandsholdsspillere fra Danmark
Fodboldspillere fra Fortuna Hjørring
H–mast

H–mast er en H-formet højspændingsmast der bærer en 50 kV-luftledning.

Masten er en træmast, der står på et fundamentet af jernbeton og har en højde på ca. 35 meter og er 24 meter bred.

Masten er udstyret med flere jordtråde, der beskytter den mod lynnedslag. I jordtrådene er der integreret lyslederkabler, der kan anvendes til overvågning og kommunikation.

I dag er 50 kV-luftledningerne for det meste kabellagt, men der findes stadig nogle H-master tilbage rundt omkring i Danmark, blandt andet ved Vordingborg, Kalundborg og Holbæk.

Kilder 

Ledningsmaster
Munksgaards ordbøger

Munksgaards Forlag havde et bredt program af velrenommerede ordbøger, da bogafdelingen blev solgt til Gyldendal i 1999. Gyldendal har genudgivet nogle af bøgerne med samme karakteristiske grønne omslag (eksempelvis Spansk-dansk ordbog og Dansk-spansk ordbog), nogle er genudgivet i serien Gyldendals Røde Ordbøger (eksempelvis Dansk fremmedorbog), og nogle er udgået.
Gyldendal har endvidere anvendt den grønne farve til fire særudgaver (Eng-Da, Da-Eng, Ty-Da og Da-Ty) til Coop Danmark, men disse bygger på Gyldendals Røde Mediumordbøger.

 Danske dobbeltformer <span style="font-size:96%">Valgfri former i retskrivningen</span style> (udgået)
 Mini-ordbogen (udgået, overtaget af Alinea)
 Maxi-ordbogen (udgået, overtaget af Alinea)
 Den store danske udtaleordbog
 Fremmedordbog (udgået, indgået i Dansk fremmedordbog)
 Omvendt fremmedordbog (udgået, indgået i Dansk fremmedordbog)
 Dansk fremmedordbog <span style="font-size:96%">med Omvendt fremmedordbog</span style> (genudgivet som Stor Rød Ordbog)
 Ordbog over Danmarks plantenavne
 Danske bogstavpar
 Kryds-og-tværs ordbog
 Krydsordsnøglen
 Krydsordsdirken
 Kæmpekryds <span style="font-size:90%">(Kryds-og-tværs ordbog, Krydsordsnøglen i uddrag, Krydsordsdirken i uddrag og Baglænsordbog)</span style>
 Stave-nøglen
 Talemåder i dansk <span style="font-size:96%">Ordbog over idiomer</span style> (genudgivet som Rød Ordbog)

 Retsplejeordbog
 Matematikordbog
 Anatomisk ordbog
 Nordisk odontologisk ordbog
 Edb-ordbog <span style="font-size:96%">opslagsbog i informationsteknologi</span style>

 Italiensk-dansk ordbog
 Dansk-italiensk ordbog
 Spansk-dansk håndordbog
 Spansk-dansk ordbog (genudgivet af Gyldendal)
 Spansk-dansk ordbog <span style="font-size:96%">Bratli</span style> (genudgivet som Stor Rød Ordbog)
 Dansk-spansk ordbog (genudgivet af Gyldendal)
 Portugisisk-dansk & dansk-portugisisk lommeordbog (genudgivet som Rød Lommeordbog)
 Engelsk-dansk ordbog (stor ordbog)
 Engelsk-dansk ordbog
 Dansk-nygræsk ordbog
 Japansk-dansk ordbog

Kilder 
 Bibliotek.dk: Munksgaards ordbøger
 Gymnasieskolen: En grøn konkurrent 
 Oversigt i Portugisisk-dansk / dansk-portugisisk ordbog, 2. udgave, 
 Oversigt i Talemåder i dansk - Ordbog over idiomer, 1. udgave, 

Ordbøger
Gyldendal
Monte-Carlo Masters 2017

Monte-Carlo Masters 2017 er en tennisturnering, der bliver spillet udendørs på grusbaner i Monte-Carlo Country Club i Roquebrune-Cap-Martin, Frankrig i perioden 16. - 23. april 2017. Det er den 111. udgave af Monte-Carlo Masters og sæsonens tredje turnering i kategorien ATP World Tour Masters 1000 på mændenes ATP World Tour 2017.

Turneringen blev vundet af Rafael Nadal, som i finalen besejrede sin landsmand, Albert Ramos Viñolas med 6-1, 6-3, og som dermed vandt den 70. turnering på tour-niveau i sin karriere. Det var andet år i træk og 10. gang i alt, at Nadal vandt Monte-Carlo Masters, og det var første gang i den åbne æra, at en spiller opnåede at vinde samme turnering 10 gange i løbet af sin karriere. Spanieren satte samtidig ny rekord for flest turneringssejre i herresingle på grus i den åbne æra. Triumfen i Monte Carlo var nemlig hans 50. grusbanetitel i karrieren, og dermed overgik han Guillermo Vilas, med hvem han indtil da havde delt rekorden på 49 sejre. Det var 29. gang i karrieren, at Rafael Nadal vandt en ATP World Tour Masters 1000-turnering, og sejren blev spillet hjem på meget overbevisende vis, idet han kun tabte 18 partier i alt i de fire sidste kampe. Kun i hans 2. runde-kamp mod Kyle Edmund måtte han afgive et sæt.

Doubletitlen gik til Rohan Bopanna og Pablo Cuevas, der i finalen besejrede Feliciano López og Marc López med 6-3, 3-6, [10-4], og som dermed vandt deres første turnering som makkere. Cuevas havde tidligere vundet én Masters 1000-turnering, mens Bopanna i forvejen havde tre Masters 1000-titler på sit CV, men for begge spillere var det første gang, at de vandt i turneringen i Monte Carlo.

Præmier 

Den samlede præmiesum for Monte-Carlo Masters 2017 androg € 4.273.775, hvilket var en stigning på 14 % i forhold til året før.

Resultater

Herresingle 

I hovedturneringen deltog 56 spillere. Feltet bestod af 45 spillere, der havde kvalificeret sig i kraft af deres verdensranglisteplacering seks uger før turneringens start, fire spillere havde modtaget et wildcard, mens de sidste syv spillere havde spillet sig igennem kvalifikationsturneringen. Efter lodtrækningen var lavet, meldte to af de direkte kvalificerede spillere afbud, hvilket gav plads til to lucky losere fra kvalifikationen.

Herredouble 

Turneringen havde deltagelse af 24 par, hvoraf de 22 havde kvalificeret sig til turneringen i kraft af deres verdensranglisteplacering, mens de sidste to par havde modtaget et wildcard.

Eksterne henvisninger 
 Monte-Carlo Masters   
 Pro Tennis Live - 2017 Monte-Carlo Rolex Masters - Main draw singles 
 Pro Tennis Live - 2017 Monte-Carlo Rolex Masters - Main draw doubles

Noter 

2017
ATP World Tour 2017
Simone Boye Sørensen

Simone Boye Sørensen (født 3. marts 1992) er en dansk fodboldspiller, forsvarsspiller, der spiller for Hammarby IF i Damallsvenskan og for Danmarks kvindefodboldlandshold.. Hun har tidligere spillet for bl.a. Bayern München i Frauen-Bundesliga og FC Rosengård. Fra 2013 til 2017 spillede hun for Brøndby IF i Elitedivisionen.

International karriere 
Boye fik sin debut i Danmarks kvindefodboldlandshold i december 2011, i en 4–0 sejer over Chile ved Torneio Internacional Cidade de São Paulo de Futebol Feminino i 2011. Hun blev skiftet ind for Mariann Gajhede Knudsen efter 83 minutter.

En skade, som hun pådrog sig under Algarve Cup 2013 gjorde, at Boye ikke kunne være en del af Danmarks trup til EM i fodbold 2013.

I november 2014 udtalte landstræner Nils Nielsen, at han byggede sit hold omkring Boye, der havde vist samme defensive kvaliteter, som Danmarks mandlige landsholdsanfører, Daniel Agger.

Hun deltog ligeledes også under EM i Holland 2017, hvor hun afgjorde straffesparkskonkurrencen i semifinalen mod  og sendte Danmark i deres første EM-finale nogensinde.

Hun blev i juni 2022 også udtaget til A-landstræner Lars Søndergaards endelige trup ved EM i fodbold for kvinder 2022 i England.

Internationale mål
Danmarks mål og resultater vises først.

Referencer

Eksterne henvisninger 
 

Fodboldspillere fra Danmark
Kvindelige fodboldlandsholdsspillere fra Danmark
Fodboldspillere fra Ballerup-Skovlunde Fodbold
Fodboldspillere fra Brøndby IF
Fodboldspillere fra FC Rosengård
Fodboldspillere fra Arsenal W.F.C.
Rudolf Bosselt

Paul Gustav Rudolf Bosselt (født 29. juni 1871 i Perleberg, død 2. januar 1938 i Berlin) var en tysk billedhugger og 
medaljør.

Bosselt virkede først som ciselør, uddannedes videre ved kunstindustriskolen i Frankfurt a. M. og 1897—99 i Paris (Académie Julian). Han blev lærer ved Düsseldorfs kunstindustriskole og var 1911—24 direktør for Magdeburgs. Han har især vundet berømmelse ved sin småplastik, medaljer og plaketter og har sin kunst repræsenteret i mange tyske museer m. v. Bosselt skrev 1908 Die Kunst der Medaille.

Kilder 

   

Billedhuggere fra Tyskland
Medaljører
Tyskere i 1800-tallet
Tyskere i 1900-tallet
Deltagere ved olympiske kunstkonkurrencer
Peter Olrog Schjøtt

Peter Olrog Schjøtt (født 29. juli 1833 i Dypvåg, død 7. januar 1926 i Oslo) var en norsk filolog og universitetslærer.

Kilder 

  
 

Filologer fra Norge
Nordmænd i 1800-tallet
Stine Larsen

Stine Larsen (født 24. januar 1996) er en dansk professionel fodboldspiller, der spiller for BK Häcken i Damallsvenskan. Tidligere har hun spillet for Aston Villa fra 2020-21 og for den franske klub FC Fleury 91 fra august 2019 til juni 2020.  Fra 2013 til 2019 spillede hun for Brøndby IF i Elitedivisionen. Siden 2015 har hun været en del af Danmarks kvindefodboldlandshold.

Karriere

Klubhold 
Larsen kom til Brøndby IF som 12-årig og fik senere sin seniordebut i 2013. Med Brøndby blev hun dansk mester i 2015 og 2017 og vinder af pokalturneringen i 2014, 2015 og 2017.

Som 17-årige debuterede hun også i UEFA Women's Champions League i 2013/14, hvor hun sammenlagt nåede at spille mere end 90 minutter i begge kampe mod FC Barcelona i kvalifikationsrunden. Med stor succes og målfarlighed var hun en af kvindeligaens største profiler, hvilket også medførte at hun blev som Årets spiller i 3F-ligaen i 2018. I pokalfinalen i 2018 pådrog Larsen sig en korsbåndsskade der holdte hende ude i et år.

I maj 2019 skiftede hun til den franske ligaklub FC Fleury 91. Efter blot et år i den franske Division 1 Féminine, skiftede hun til FA Women's Super League for nyoprykkerende fra Aston Villa W.F.C.. Den 13. september 2019 scorede hun hendes første mål for klubben i et 1-3-nederlag til Reading FC. Efter et år i England flyttede hun så til BK Häcken i Damallsvenskan. Her var hun også en fast del af holdets opstilling i gruppespillet ved UEFA Women's Champions League 2021-22, hvor Häcken dog ikke avancerede fra gruppen.

Landshold 
 
Larsen fik sin officielle debut på det danske A-landshold den 12. januar 2015 mod , efter mange succesrige år på ungdomslandsholdene. Hun blev i 2017 udtaget til Nils Nielsens endelige trup frem mod EM i fodbold 2017 i Holland. Larsen havde fast plads i startopstillingen igennem alle Danmarks kampe under turneringen, undtagen den anden gruppekamp mod  hvor hun blev indskiftet efter 68 minutter af Katrine Veje. Med holdet nåede hun EM-finalen for første gang i landsholdets historie og vandt sølv. Den 12. november 2019 scorede Larsen hattrick i 14–0-sejren over  og igen den 21. september 2021 i 8–0-sejren over .

I juni 2022 blev hun igen udtaget til den endelige trup ved EM i fodbold 2022 i England.

Hæder

Klub
Brøndby IF
 Elitedivisionen
 Vinder: 2014-15, 2016-17
 Landspokalturneringen
 Vinder: 2014, 2015, 2017, 2018
BK Häcken
 Damallsvenskan
 Sølv: 2021

Landshold
EM i fodbold 2017: Toere

Individuel 
2015 - Årets kvindelige talent i fodbold.

Referencer

Eksterne henvisninger 
 

Fodboldspillere fra Danmark
Kvindelige fodboldlandsholdsspillere fra Danmark
Fodboldspillere fra Brøndby IF (kvinder)
Thomas Shadwell

Thomas Shadwell (født 1642 i Norfolk, død 19. november 1692 i Chelsea) var en engelsk dramatisk forfatter.

Han studerede i Cambridge, derefter ved Middle Temple, gjorde en udenlandsrejse og blev efter sin hjemkomst hurtig en af tidens mest yndede teaterdigtere. Som 
tilhænger af revolutionen 1688 afløste han Dryden som poet laureate. Han angreb Dryden i sin The Medal of John Bayes (1682), hvorpå Dryden svarede med Mac Flecknoe. Hans bedste dramatiske arbejder er The Sullen Lovers efter Molières Les Facheux, samt Epsom Wells (1672) og The Squire of Alsatia (1688). Alsatia er et kælenavn for Whitefriars i London. Shadwells komedier udmærker sig ved deres drastiske komik og giver gode billeder af tidens liv.

Kilder  

 

 

Dramatikere fra England
Forfattere fra England før 1707
Awakening

Awakening eller The Awakening kan henvise til:

Film 
 The Awakening (film fra 1917) – amerikansk stumfilm fra 1917 af George Archainbaud
 The Awakening (film fra 2011) – instrueret af Nick Murphy
 Mumiens hemmelighed – (org. titel: The Awakening) film fra 1980, instrueret af Charlton Heston
 Den evige Ild – (org. titel: The Awakening) film fra 1928, instrueret af Victor Fleming

Litteratur 
 The Awakening (Chopin) – roman af Kate Chopin fra 1899
 The Awakening (Armstrong) – roman af Kelley Armstrong fra 2009

Musik 
 The Awakening (band) – musikgruppe fra Sydafrika
 Awakening Records – pladeselskab fra Storbritannien
Arthur Shadwell

Arthur Shadwell (født 21. september 1854, død 1936) var en engelsk socialøkonom og journalist.

Shadwell studerede medicin og praktiserede som læge 1883—87, men fulgte så sine tilbøjeligheder for rejseliv, socialøkonomiske studier og fra 1889 også for publicistisk virksomhed. Han har en årrække været en flittig medarbejder i Times, Standard og månedsskrifter, foruden i Encyclopædia Britannica, til hvilke han har bidraget med mange afhandlinger om sociologiske, økonomiske og folkehygieiniske emner. Hans hovedværk er Industrial Efficiency: a comparative study of industrial life in England, Germany and America (1906; ny populær og øget udgave 1909), en udredning af de industrielle hovedlandes forudsætninger for den internationale konkurrence.

Kilder 

  

Nationaløkonomer fra Storbritannien
Briter i 1800-tallet
Briter i 1900-tallet
Rory McCann

Rory Philip McCann (født 24. april 1969) er en skotsk skuespiller og musiker, kendt for rollen som Sandor Clegane i tv-serien Game of Thrones.

Udvalgt filmografi

Film 
 Alexander (2004) – Krateros
 Hot Fuzz (2007) – Michael "Lurch" Armstrong
 Clash of the Titans (2010) – Belo
 xXx: Return of Xander Cage (2017) – Tennyson "The Torch"

Tv-serier 
 Game of Thrones (2011–14; 2016–19) – Sandor Clegane

Eksterne henvisninger 

 

Skuespillere fra Skotland
Tv-skuespillere
Filmskuespillere
Personer fra Glasgow
Sunweb

Sunweb er en online rejsearrangør, som arrangerer sol- og skiferier til destinationer ved Middelhavet og i Alperne. Sunweb har afdelinger i en række nord- og centraleuropæiske lande, herunder Danmark. Selskabet har hovedkontor i Rotterdam i Holland.

Historie 
Sunweb blev grundlagt i Holland i 1991 af Joost Romeijn, der i starten arrangerede ungdomsrejser for sine medstuderende under navnet GOGO Tours. I forbindelse med internettets opblomstring blev navnet ændret til Sunweb Group, som de følgende år, foruden GOGO Tours, kom til at omfatte rejsebrands som HUSK, X-Travel og Jiba. I 2007 ændredes navnet til Sundio Group International GmbH.

Koncernen angiver at have over en million årlige gæster i sine rejsebureauer og mere end 500 medarbejdere. Der er fem hoved-varemærker: Sunweb Sun, Sunweb Ski, Eliza was here, Primavera og GoGo. Sunweb blev i 2019 købt af kapitalfonden Triton.

Sunweb i Danmark 
Siden 2010 har Sunweb arrangeret sol- og skirejser for danske rejsende, og i 2012 opkøbte Sundio Group det danske FBC Rejser og udvidede i den forbindelse med kør-selvferier. I 2016 havde Sunweb 72.044 gæster, hvilket var Danmarks 5. største charterrejsearrangør dette år blandt Rejsearrangører i Danmark.

Sponsor af cykelhold 
Siden 2017 har Sunweb været hovedsponsor af cykelholdet Team Sunweb.

Noter 

Rejsebureauer i Danmark
Etableret i 2000
Hermann Kaulbach

Hermann Kaulbach (født 26. juli 1846 i München, død 9. december 1909 sammesteds) var en tysk maler. Han var søn af Wilhelm von Kaulbach.

Kilder 

  

Malere fra Tyskland
Tyskere i 1800-tallet
Adrien Lachenal

Adrien Lachenal (født 19. maj 1849 i Genève, død 29. juni 1918 i Versoix) var en schweizisk statsmand. 

Lachenal var 1874—78 fuldmægtig hos kantonets generalprokurør og siden sagfører. Han valgtes 1880 til kantonets store råd og var fører for det liberale parti; sad 1881—84 i Schweiz' stænderåd og 1884—92 i dets nationalråd (var 1891 dettes formand) og var 1892—99 medlem af forbundsrådet. Han styrede i flere år Udenrigsministeriet, var 1896 forbundspræsident og overtog derefter Indenrigsministeriet. Efter sin afgang valgtes han til stænderådet og blev 1903—05 dets formand.

Kilder 
  
  

Politikere fra Schweiz
Personer fra Genève
Giovanni Berchet

Giovanni Berchet (født 23. december 1783 i Milano, død 23. december 1851 i Torino) var en italiensk digter.
 
Berchet hørte hjemme i Lombardiet, hvor i det hele den italienske digtekunst tog et nyt opsving i 19. århundredes begyndelse, især ved Alessandro Manzoni. Selv var han en af de ivrigste forkæmpere for romantikken i Italien, og hans Lettera semiseria di Grisostomo sul Cacciatore feroce e sull'Eleonora di G. A. Bürger 
betragtes som den italienske romantiks program. Med Silvio Pellico, Sismondi og flere var han medarbejder ved Il Conciliatore (1818), romantikernes og de liberales tidsskrift, stiftet som protest mod Biblioteca italiana, klassicismens og de Østrigvenliges organ. I 1821 var Berchet indviklet i en rejsning mod østrigerne, måtte flygte og levede flere år i udlandet. Men 1848 stillede han sig på ny til sit fædrelands tjeneste og havde et embede, så længe østrigerne var forjagne; da de kom igen, måtte Berchet begive sig til Torino og døde der. Hans digte, blandt hvilke særlig må fremhæves hans første episk-lyriske digt I profughi di Parga og hans Romanzi, er udpræget romantiske med et stærkt patriotisk præg og var i sin tid overordentlig populære. Berchet har også oversat tyske poesier.

Kilder 

 
  

Digtere fra Italien
Italiensksprogede forfattere
Italienere i 1700-tallet
Italienere i 1800-tallet
Personer fra Milano
Jens Wang

Jens Waldemar Wang (født 11. marts 1859 i Fredrikstad, død 29. maj 1926 i Oslo) var en norsk teatermaler.

Wang var først i flere år ansat ved handelen i Kristiania, som han imidlertid opgav. Fra 1882 studerede han 3 år på den kongelige tegneskole sammesteds og malede samtidig hos Christian Krohg. I 1883 udstillede han på høstudstillingen en del mindre arbejder og har senere ligeledes udstillet billeder, der udmærkede sig ved kraftig farve og rask malemåde: Fjøsidyl (1888), Gode Venner (1886). I 1885 rejste Wang til Paris, hvor han på Académie Julian arbejdede under Bouguereaus tilsyn. I de nærmest følgende år foretog han også stipendierejser til Paris og fik 1889 mention honorable for et billede Eftersommer. I 1890 blev Wang ansat som teatermaler ved Christiania Theater og fortsatte sin virksomhed ved det nye Nationalteater (1899—1918) som chef for dekorationsvæsenet og har ved sit energiske arbejde bragt dette op til at holde mål med den moderne fordringsfulde teknik. Store opgaver har han fået at løse, navnlig arrangement af udstyr og dekorationer til Ibsens og Bjørnsons skuespil. Ved hyppige rejser i udlandet har Wang stadig holdt sig à jour med moderne sceneteknik og gjort originale studier, således fra Rothenburg (1896). Han udgav 1925 pragtværket Peer Gynt, 24 billeder.

Kilder 
 

Malere fra Norge
Dekorationsmalere
Nordmænd i 1800-tallet
Nordmænd i 1900-tallet
Personer fra Fredrikstad
Martin Clunes

Alexander Martin Clunes, OBE (født 28. november 1961) er en britisk skuespiller, mest kendt for rollen som Dr. Martin Ellingham i Doc Martin og Gary Strang i Når mænd er værst. Clunes har også lagt stemme til Kipper i den animerede tv-serie Kipper og været fortælleren på en række dokumentarserier for ITV.

I 2015 blev han udnævnt til Officer of the Order of the British Empire (OBE), for sit virke som skuespiller og arbejde for velgørenhed.

Udvalgt filmografi

Film 
 Shakespeare in Love (1998) – Richard Burbage

Tv-serier 
 Kipper (1997–2000; 78 afsnit) – Kipper, stemme
 Når mænd er værst (1992–98; 45 afsnit) – Gary Strang
 Doc Martin (2004–) – Dr. Martin Ellingham

Referencer

Eksterne henvisninger 

 

Tv-skuespillere fra England
Filmskuespillere fra England
Personer fra London
Personer tildelt Officer of the Order of the British Empire
CS Dinamo Bucuresti (kvindehåndbold)

CS Dinamo Bucuresti er en rumænsk håndboldklub, hjemmehørende i Bukarest, Rumænien. Klubben spiller i den rumænske førstedivsion, men rykker op i Liga Nationala i sæsonen 2017/18. CS Dinamo Bucuresti kan let kom til at forveksle med den rumænske storklub CSM Bucuresti, men der er størrer forskel. Danske Mette Gravholt skal spille i klubben fra sommeren 2017.

Kilder

Eksterne henvisninger 
 

Håndboldklubber fra Rumænien
Etableret i 2016
Sport i Bukarest
Smeeton Westerby

Smeeton Westerby er en landsby, der ligger omkring 14,5 km sydøst for Leicester i det engelske county Leicestershire. Den ligger tæt på Saddington, Kibworth og Fleckney og omkring 500 m nord for Grand union canal. Fra Smeeton Westerby er der omkring 11 km til den nærmeste togstation, som ligger i Market Harborough.

Smeeton Westerby havde en befolkning på 357 ved folketælling i 2001. Ifølge samme folketælling var 281 ud af de 357 (78,7%) kristne, hvilket er over det nationale gennemsnit på 59,3% (ca. 33,2 mio personer). 44 personer (12,3%) angav at de ikke tilhørte nogen religion.

Referencer

Eksterne henvisninger 

 Smeeton Westerby at Harborough Online

Leicestershire
Byer i England
Universitetsmuseet i Bergen

Universitetsmuseet i Bergen, oprindeligt Bergens museum, er et museum i Bergen, Norge, der består af De kulturhistoriske samlingene, Seksjon for ytre kulturminnevern, De naturhistoriske samlingene med Muséhagen, og Arboretet og Botanisk hage i Milde. Museet var en vigtig del af grundlaget for etableringen af Universitetet i Bergen i 1946, og er nu en integreret del af universitetet. Det er store museale samlinger inden kultur- og naturhistorie samlet ved institutionen. Flerfaglig forskning og formidling har hele tiden havde høj prioritet. Som landsdelsmuseum i Vestlandet skal Bergens Museum fungere som et regionalt kompetence- og formidlingscenter for andre museer, skoletjenesten, politiske miljø, erhvervsliv og publikum.

Eksterne henvisninger 
 

Museer i Bergen
Historiske museer
Museer etableret i 1825